Troskok
Troskok je atletska disciplina skakanja u dalj sa zaletom ili bez njega slična skoku u dalj, ali se izvodi u tri uzastopna skoka, tj. odskokom, korakom i skokom. Odskok i prvi korak izvode se na istoj nozi. Ovo je zahtjevna disciplina i samo istinski šampioni postižu dobre rezultate. Porijeklo vuče od antičkih Olimpijskih igara, a na modernim Igrama održava se od samog njihovog početka (1896). Svjetske rekorde drže Britanac Jonathan Edwards (18,29 m), odnosno Venecuelka Yulimar Rojas (15,74 m). Muški rekord postavljen je na Svjetskom prvenstvu 1995. u Göteborgu, a ženski na Svjetskom dvoranskom prvenstvu 2022. u Beogradu.